રિપોર્ટ અનુસાર જ્યાંથી આધાર કાર્ડનો ડેટા લીક થયો છે, તેમાં બે ડેટાબેઝ ગ્રામીણ વિકાસ મંત્રાલય સાથે સંકળાયેલ છે. તેમાં નેશનલ સોશિયલ આસિસ્ટન્સ પ્રોગ્રામના ડેશબોર્ડ અને નેશનલ રુરલ એમ્પ્લોયમેન્ટ ગેરંટી એક્ટના પોર્ટલનો સમાવેશ થાય છે. બે ડેટાબેઝ આંધ્ર પ્રદેશ સાથે સંકળાયેલ છે તેમાં એક સ્ટેટનું નરેગા પોર્ટલ અને ચંદ્રાના બીમા નામની સરકારી સ્કીમના ડેશબોર્ડનો સમાવેશ થાય છે. તેના પર લાખો લોકોના આધાર ડેટાની વિગતો આપવામાં આવી છે જેને કોઈ પણ જોઈ શકે છે. રિપોર્ટમાં જણાવ્યું છે કે ચાર પોર્ટલ પર લીક થયેલા આધાર નંબરની સંખ્યા ૧૩થી ૧૩.૫ કરોડ વચ્ચે હોઈ શકે છે.